काजी मंडी से सटे अमरीक नगर के लगभग 300 से ज्यादा लोगों ने चार साल पहले नीले कार्डो के लिए आवेदन किया था। इस साल सितंबर में उन्हें नीले कार्ड तो नहीं मिले, लेकिन लगभग 12 किमी दूर दानिशमंदा के एक डिपो से गेहूं ले जाने की पर्चिया मिलीं। ये पर्चिया भी सिर्फ 28 लोगों को ही मिलीं। अचानक पर्चिया मिलने पर मामला गर्माया तो पता चला कि अमरीक नगर क्षेत्र के गरीबों के लिए हर छह महीने में आने वाला लगभग 36 टन गेहूं अधिकारी खुद हड़प रहे थे। गाधी कैंप में भी अगस्त में ऐसा मामला सामने आया था। तब राजनीतिक दबाव में मामला दब गया था। सूत्रों की मानें तो पूरे स्कैंडल की जाच हो तो हजारों टन गेहूं का घोटाला सामने आ सकता है। अमरीक नगर में जो पर्चिया बाटी गई थीं वह चार साल पुरानी 5 लाख 70 हजार की सीरीज की थीं, जबकि वर्तमान में नीले कार्डो की 7 लाख के ऊपर की सीरीज चल रही है, इससे साफ है कि गरीबों के हिस्से का गेहूं पिछले चार सालों से हजम किया जा रहा था। भ्रष्टाचार के ये हैं आधार